Jabarkan Televisyen dan video dari Penyarikataan tertutup dalam bahasa melayu

Untuk siaran langsung, kata-kata yang disuarakan ditranskripsikan oleh seorang jurutrengkas menggunakan yang kemudiannya langsung dimasukkan ke dalam pengimbas (mesin stenotaip), ataupun suara mereka disalurkan ke mesin pengimbas kata (mesin stenomask), lalu ia dipaparkan pada skrin oleh komputer. Teknik ini dicipta pada zaman 70-an sebagai prakarsa, yakni inisiatif, untuk perkhidmatan teleteks Ceefax Perbadanan Penyiaran British (BBC). Demi tujuan ini dengan kerjasama BBC, seorang siswa universiti mengambil penciptaan program penukaran fonetik-ke-teks sebagai projek selidikannya. Kadang-kadang, sari kata dalam siaran langsung, seperti berita, acara sukan, rancangan wawancara, dan sebagainya lambat beberapa saat. Ini kerana mesin tersebut tidak tahu apa yang individu itu akan katakan, jadi selepas pengujar habis bercakap barulah apa yang diperkatakannya muncul. Sistem pengecaman penuturan automatik kini berfungsi dengan lebih elok dan boleh dilihat dalam berbagai video di YouTube.

Kadang-kadang, transkripsi sudahpun ada sebelum sesuatu program disiarkan dan sari kata akan dipaparkan selepas sahaja ia disunting. Buat program yang ada campuran bahan yang tersedia dan bahan secara langsung, seperti berita, kedua-dua teknik digunakan.

Untuk rancangan yang telah dirakam, seperti iklan, audio ditranskripsikan dan sari kata disediakan, diaturkan dan dikenakan waktunya terdahulu.

Untuk semua jenis penyiaran NTSC, sari kata dikodkan ke dalam EIA-608 atau baris 21 dalam tempoh padaman tegak (VBI) - sebahagian gambar TV yang duduk di atas bahagian yang dapat dilihat dan biasanya ia tidak terlihat. Untuk penyiaran ATSC (televisyen digital), tiga jalur dikodkan ke dalam video: dua daripadanya boleh gunakan sari kata baris 21", dan yang ketiga terdiri daripada 63 jalur sari kata tambahan yang dikodkan ke dalam format CEA-708.

Ada dua kaedah yang lazim digunakan dalam penyarikataan tertutup:

Bertatal atau menggulung: Perkataan dipaparkan secara bergulung atau bertatal dari kiri ke kanan, sebaris demi sebaris. Ia biasanya muncul di bahagian bawah skrin, tetapi boleh diaturkan untuk berada di tempat lain untuk mengelak sebarang teks atau gambar bertindih dengannya. Kaedah ini digunakan untuk menyarikatakan video secara langsung, di mana fail sari kata tidak tersedia terlebih dahulu.

Memuncul atau memblok: Sari kata muncul secara lengkap dan boleh diikuti dengan sari kata tambahan. Kaedah ini digunakan apabila sari kata berkenaan diambil dari fail pengantara (seperti format fail Scenarist atau EBU STL) untuk program yang sudah dirakam, dan biasanya dihasilkan di pusat penyarikataan. Kaedah ini boleh dipertambahtepatkan dengan perisian pengecaman suara, dan jika digunakan untuk acara langsung, masih akan ada kelewatan tetapi pada video untuk mengelak kelewatan pada pemaparan sari kata di skrin, yang berlaku pada sari kata langsung berkod-Teletext.

Sesuatu program video boleh ada kedua-dua sari kata bertatal dan memuncul (mis., bertatal untuk penceritaan dan memuncul untuk lirik lagu pop). Simbol muzik (kadangkala tanda syap atau '♯'  di UK, Ireland dan Australia) digunakan untuk menanda lirik muzik atau muzik latar belakang. Biasanya, lirik ditulis dahulu kemudian diikuti dengan not muzik (atau tanda pagar, '#'), sementara judul lagu ditulis dalam kurungan sama seperti kesan bunyi. Standard dan piawai berbeza mengikut negara dan syarikat.

Untuk rancangan siaran langsung, beberapa drama lipur lara, dan rancangan yang menggunakan kaedah bertatal, penyarikataan Line 21 menggunakan simbol '>>' untuk menunjukkan penutur lain (nama penutur kadangkala disertakan sekali) dan '>>>' dalam laporan berita untuk menyatakan rencana baru. Dalam beberapa situasi, '>>' bermaksud satu individu sedang bercakap dan '>>>' bermaksud dua atau ramai orang sedang bercakap. Hurud besar sering digunakan kerana kebanyakan rupa huruf (font) penyahkod sari kata di rumah tidak mempunyai garis bawah—baris yang terdapat pada bahagian bawah huruf-huruf kecil—seperti huruf j, p, q dan y, tetapi hampir kesemua TV moden mempunyai set aksara sari kata dengan garis bawah. Teks boleh dicondongkan, dan pelbagai penggayaan mampu dilakukan. Sari kata juga boleh dipaparkan dalam pelbagai warna tetapi jarang digunakan. Di Kerajaan Syarikat, Malaysia, Australia dan New Zealand gunakan ia untuk perbezaan pertuturan, misalnya bahasa Melayu dalam warna putih dan Mandarin dalam warna kuning.